ai4bharat/Pralekha huggingface dataset:
জাহাজচলাচলমন্ত্রক
“উত্তর-পূর্ব ভারত সহ বাংলাদেশ, নেপাল ও ভুটানের সঙ্গে যোগাযোগের ক্ষেত্রে কলকাতার শ্যামাপ্রসাদ মুখার্জী বন্দরটি হল এক গুরুত্বপূর্ণ অনুঘটক”
কলকাতায় আয়োজিত প্রধানমন্ত্রী গতি শক্তি মাল্টি-মোডাল মেরিটাইম প্ল্যান-২০২২ সম্পর্কে আয়োজিত দু’দিনের এক বৈঠকে মন্তব্য শ্রী শান্তনু ঠাকুরের
কলকাতা, ২৩ নভেম্বর ২০২২
কলকাতার শ্যামাপ্রসাদ মুখার্জী বন্দরটি হল দেশের প্রাচীনতম এক বন্দর। উত্তর-পূর্ব ভারত সহ বাংলাদেশ, নেপাল ও ভুটানের সঙ্গে যোগাযোগের ক্ষেত্রে এটির অবস্থান তাৎপর্যময়। ‘প্রধানমন্ত্রী গতি শক্তি প্ল্যান’-এর সাহায্যে বন্দরটির অফুরন্ত সম্ভাবনাকে নানাভাবে কাজে লাগানো যায়। দেশে অর্থনৈতিক অগ্রগতি এবং বন্দর-চালিত শিল্পায়নের ক্ষেত্রে উত্তর-পূর্বাঞ্চলীয় রাজ্যগুলির সঙ্গে সহজ ও সুষ্ঠু যোগাযোগ ব্যবস্থা গড়ে তোলার ক্ষেত্রে এই বন্দরটি এক অনুঘটকের ভূমিকা পালন করতে পারে।
কলকাতায় ‘প্রধানমন্ত্রী গতি শক্তি মাল্টি-মোডাল মেরিটাইম প্ল্যান, ২০২২’-এর দু’দিনের এক বৈঠকের উদ্বোধনকালে আজ একথা বলেন কেন্দ্রীয় বন্দর, জাহাজ চলাচল ও জলপথ দপ্তরের প্রতিমন্ত্রী শ্রী শান্তনু ঠাকুর। কৌশলগত দিক থেকে শ্যামাপ্রসাদ মুখার্জী বন্দরটির অবস্থান যে যথাযথ একথাও তিনি উল্লেখ করেন তাঁর এদিনের বক্তব্যে।
বৈঠকের উদ্বোধনী পর্বে যোগ দিয়ে ক্রস বর্ডার ইনফ্রাস্ট্রাকচার অ্যান্ড কানেক্টিভিটি প্রোগ্রামের প্রিন্সিপাল প্রোগ্রাম অ্যাডভাইসর শ্রী গোপাল কৃষ্ণ বলেন, দেশের উন্নয়ন ও অগ্রগতির পথে গতি শক্তি প্ল্যানটি হল এমন একটি অনুঘটক যা দেশে শিল্প ও পরিকাঠামো ক্ষেত্রের সার্বিক উন্নয়ন ত্বরান্বিত করতে পারে কারণ, শিল্পায়নের স্বার্থে পরিকাঠামো ক্ষেত্রের সার্বিক প্রসার ও উন্নয়নের জন্য কেন্দ্রীয় সরকার বিশেষভাবে উদ্যোগ গ্রহণ করেছে।
প্রসঙ্গত উল্লেখ্য, শ্রী গোপাল কৃষ্ণ কেন্দ্রীয় বন্দর, জাহাজ চলাচল ও জলপথ মন্ত্রকের সচিবের দায়িত্ব এর আগে পালন করে এসেছেন।
বৈঠকে বক্তব্য রাখেন কেন্দ্রীয় সড়ক পরিবহণ ও মহাসড়ক মন্ত্রকের প্রাক্তন বিশেষ সচিব তথা আর্থিক উপদেষ্টা শ্রী শম্ভু সিং-ও। তিনি বলেন, গতি শক্তি হল এমন একটি মঞ্চ যা সহায়সম্পদকে ভালোভাবে কাজে লাগানোর ক্ষেত্রে এক গুরুত্বপূর্ণ ভূমিকা পালন করতে পারে। এটি হল একটি ব্যয়সাশ্রয়ী কর্মপদ্ধতি।
শ্যামাপ্রসাদ মুখার্জী বন্দরের চেয়ারম্যান শ্রী পি এল হরনাধ বলেন, আমদানি-রপ্তানি ক্ষেত্রে পণ্য পরিবহণের ১৫০ বছরেরও বেশি অভিজ্ঞতা রয়েছে এই বন্দরটির। গতি শক্তি হল এমনই এক রূপান্তরমুখী দৃষ্টিভঙ্গি যা কলকাতার এই বন্দরটিকে রেল, সড়ক ও জলপথে যোগাযোগের এক বিশেষ কেন্দ্র রূপে গড়ে তুলবে।
অনুষ্ঠানে উপস্থিত ছিলেন হলদিয়া বন্দরের ডেপুটি চেয়ারম্যান শ্রী এ কে মেহরাও। তিনি তাঁর ভাষণে বন্দর পরিকল্পনা সম্পর্কে এক সংক্ষিপ্ত চালচিত্র তুলে ধরেন।
বৈঠকের উদ্বোধনী পর্বের পর শুরু হয় একটি কারিগরি সেশন যেখানে ‘প্রধানমন্ত্রী গতি শক্তি ন্যাশনাল মাস্টার প্ল্যান’-এর পোর্টালটি দেখানো হয়। পূর্ব রেল, সাগরমালা উন্নয়ন সংস্থা এবং পিপাভব রেলওয়ের প্রতিনিধিরা বৈঠকের দুটি পর্বেই তাঁদের বক্তব্য পেশ করেন।
PG/SKD/DM/
(Visitor Counter : 12
স্বরাষ্ট্র মন্ত্রক
শ্রী হরমন্দির সাহিবে বিদেশি অনুদান নিয়ন্ত্রণ আইন -এর অনুমতি দেওয়ায় কেন্দ্রীয় স্বরাষ্ট্র মন্ত্রী অমিত শাহ একে যুগান্তকারী এবং ঐতিহাসিক বলে উল্লেখ করেছেন
নয়াদিল্লি, ১০ সেপ্টেম্বর, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ শ্রী হরমন্দির সাহিবের জন্য বিদেশি অনুদান নিয়ন্ত্রণ আইনে ছাড় দেওয়ার সিদ্ধান্তকে যুগান্তকারী এবং ঐতিহাসিক বলে বর্ণনা করেছেন।
এক ট্যুইট বার্তায় শ্রী শাহ বলেছেন, শ্রী দরবার সাহিবের পবিত্রতা আমাদের শক্তি। বহু দশক ধরে বিশ্ব জুড়ে সঙ্গত এখানে সাহায্য করতে পারে না। মোদী সরকারের বিদেশি অনুদান নিয়ন্ত্রণ আইন শ্রী হরমন্দির সাহিবে অনুমতি দেওয়ায় এখানকার সেবা এবং আন্তর্জাতিক স্তরে সঙ্গতের ক্ষেত্রে যোগসূত্র দৃঢ় হবে। এটি সত্যিই এক আশীর্বাদের মুহূর্ত।
প্রধানমন্ত্রী শ্রী নরেন্দ্র মোদীজি অত্যন্ত কৃতজ্ঞ হয়েছেন যে ওয়াহে গুরুজি তাঁর থেকে সেবা নিয়েছেন। হরমিন্দর সাহিবের জন্য বিদেশি অনুদান নিয়ন্ত্রণ আইনের সিদ্ধান্ত একটি যুগান্তকারী ঘটনা। এর মধ্য দিয়ে আমাদের শিখ ভাই-বোনেদের সেবা করার মনোভাব আবারও প্রতিফলিত হয়।
৯ সেপ্টেম্বর কেন্দ্রীয় স্বরাষ্ট্র মন্ত্রক পাঞ্জাবের সাচখান্দ শ্রী হরমিন্দর সাহিব শ্রী দরবার সাহিবকে নিবন্ধীকরণের সুযোগ দিয়েছে। ২৭ মে এই সংস্থা ২০১০-এর বিদেশি অনুদান নিয়ন্ত্রণ আইনের আওতায় নিবন্ধীকরণের জন্য আবেদন করেছিল। আগামী পাঁচ বছর এই নিবন্ধীকরণ বৈধ থাকবে।
পাঞ্জাবের সাচখন্দ শ্রী হরমিন্দর সাহিব শ্রী দরবার সাহিবকে নিবন্ধীকরণের অনুমতি দেওয়ার আগে আইন অনুসারে আবেদনটিকে বিবেচনা করা হয়েছে। বিভিন্ন মহল থেকে এ বিষয়ে পরামর্শ এবং নথি সংগ্রহ করা হয়েছে।
সাচখন্দ শ্রী হরমিন্দর সাহিব শ্রী দরবার সাহিব অমৃতসরের স্বর্ণ মন্দির হিসেবে পরিচিত। ১৯২৫ সালে শিখ গুরুদ্বার আইন অনুসারে এটি তৈরি করা হয়। এর মূল্য উদ্দেশ্য, জনসাধারণ এবং পূণ্যার্থীদের জন্য বিনামূল্যে ২৪ ঘন্টা লঙ্গরের ব্যবস্থা করা, দরিদ্র এবং পিছিয়ে পড়া মানুষদের আর্থিক সহায়তাদান, ছাত্রছাত্রীদের সাহায্য করা, যাঁদের প্রয়োজন তাঁদের চিকিৎসায় আর্থিক সাহায্য দেওয়া এবং প্রাকৃতিক বিপর্যয়ে সেবা করা। এই সংস্থা এতদিন তার বিভিন্ন কাজের জন্য দেশের মধ্যেই অনুদান পেত। কেন্দ্রীয় স্বরাষ্ট্র মন্ত্রকের অনুমতির ফলে এখন থেকে এই প্রতিষ্ঠানে বিদেশি অনুদানও আসবে।
(CG/CB/DM
প্রধানমন্ত্রীরদপ্তর
প্রধানমন্ত্রী জনগণের মধ্যে পড়ার আগ্রহ বাড়াতে কব্বন রিডস-এর প্রয়াসের প্রশংসা করেছেন
নতুন দিল্লি, ১২ জুন, ২০২৩
প্রধানমন্ত্রী শ্রী নরেন্দ্র মোদী জনগণের মধ্যে পড়ার প্রতি আগ্রহ বাড়াতে কব্বন রিডস -এর প্রয়াসের প্রশংসা করেছেন।
লোকসভার সাংসদ শ্রী পি সি মোহনের এক ট্যুইটের জবাবে প্রধানমন্ত্রী তাঁর ট্যুইটবার্তায় বলেন ;
“পড়ার আগ্রহ তৈরীর জন্য প্রশংসনীয় প্রচেষ্টা”
(CG/PM/AS
প্রতিরক্ষামন্ত্রক
চীনে পিপলস্ লিবারেশন আর্মি’স নেভি-পিএলএ  –এর ৭০তম প্রতিষ্ঠা বার্ষিকী উপলক্ষ্যে আন্তর্জাতিক নৌ মহড়ায় অংশ নিল ভারতীয় নৌবাহিনীর যুদ্ধ জাহাজ আইনএস কলকাতা এবং আইএনএস শক্তি
নয়াদিল্লি, ২৩ এপ্রিল, ২০১৯
চীনের পিপলস্ লিবারেশন আর্মি’স নেভি-পিএলএ  –এর ৭০তম প্রতিষ্ঠা বার্ষিকী উপলক্ষ্যে কুইংদাও আন্তর্জাতিক এক নৌমহড়ায় অংশ নেয় ভারতীয় নৌবাহিনীর দুই যুদ্ধ জাহাজ আইএনএস কলকাতা এবং আইএনএস শক্তি। গত রবিবার ২১শে এপ্রিল চীনের কুইংদাও বন্দরে ভারতীয় যুদ্ধ জাহাজ দুটি পৌঁছলে চীনা নৌবাহিনী ২১টি তোপ ধ্বনি এবং নৌ ব্যান্ডের মাধ্যমে স্বাগত জানায়।
ভারতীয় নৌবাহিনী এই নিয়ে তিনবার  পিপলস্ লিবারেশন আর্মি’স নেভি-পিএলএ  আয়োজিত আন্তর্জাতিক নৌ মহড়ায় অংশ নিচ্ছে। ভারত ও চীনের নৌবাহিনীর মধ্যে উপকূলবর্তী এলাকায় সহযোগিতা বৃদ্ধি এবং দু-দেশের মধ্যে বন্ধুত্বপূর্ণ সম্পর্ক অটুট রাখতেই এই মহড়ায় অংশ নেয়।
নৌ মহড়ার উদ্বোধনী অনুষ্ঠানে দুই বাহিনীর যুদ্ধ জাহাজ সম্ভারের প্রদর্শনী, আলোচনা সভার আয়োজন করা হয়েছিল। পাশাপাশি কুইংদাও বন্দরে নৌজাহাজগুলি থাকার সময় বিখ্যাত মে ফোর্থ স্কোয়ারে নৌ-ব্যান্ড প্রদর্শনেরও আয়োজন করা হয়েছিল। দু-দেশের নৌবাহিনীর সদস্যরা আলাপ-আলোচনা সহ মহড়ার একাধিক অনুষ্ঠানে যোগ দেন। আজ চীনের রাষ্ট্রপতি শি জিংপিং নৌ মহড়া ঘুরে দেখবেন। চীনে ভারতের রাষ্ট্রদূত বিক্রম মিশ্রিকে নৌমহড়ায় স্বাগত জানানো হয়।
ভারতীয় যুদ্ধ জাহাজ দুটি চীনের এই মহড়ার অংশ নেওয়ার আগে ভিয়েতনামের কাম রান বন্দরে নৌমহড়ায় অংশ নিয়েছিল। এই মহড়া থেকে ফিরতি পথে ভারতীয় যুদ্ধ জাহাজ দুটি দক্ষিণ কোরিয়ার পোর্ট বুশান এবং সিঙ্গাপুরে আয়োজিত পূর্বাঞ্চলীয় নৌমহড়ায় অংশ নেয়। কেন্দ্রীয় সরকারের ‘পূবে তাকাও নীতি’ এবং ভারতীয় নৌ বাহিনীর ‘ইউনিট নেশনস থ্রু দ্যা ওশান’ কর্মসূচির অঙ্গ হিসেবে পূর্ব এবং দক্ষিণপূর্ব এশিয়ার দেশগুলির মধ্যে সংস্কৃতিক, অর্থনৈতিক ও উপকূলবর্তী অঞ্চলে সহযোগিতা বৃদ্ধির লক্ষ্যে পূর্বাঞ্চলীয় নৌমহড়ায় ভারতের অংশগ্রহণ বিশেষ তাৎপর্যপূর্ণ বলে মনে করা হচ্ছে।
CG/SS/NS
(Visitor Counter : 278
প্রধানমন্ত্রীরদপ্তর
বাবা সাহেব পুরন্দরের জন্ম শতবার্ষিকীতে প্রধানমন্ত্রী বার্তা
শিবাজী মহারাজের জীবন ও ইতিহাস মানুষের কাছে পৌঁছে দিতে তাঁর অনন্য অবদানের জন্য আমরা প্রত্যেকে তাঁর কাছে ঋণী থাকবো: প্রধানমন্ত্রী
ছত্রপতি শিবাজী মহারাজ ছাড়া ভারতের ঐহিত্য ও গৌরব সম্পর্কে ধারণা করা অসম্ভব: প্রধানমন্ত্রী
পিছিয়ে পড়া ও বঞ্চিত সমাজের জন্য ন্যায় বিচার নিশ্চিত করার এবং স্বৈরাচারী শাসনের বিরুদ্ধে যুদ্ধ করার আদর্শ উদাহরণ শিবাজী মহারাজের ‘হিন্দাভী স্বরাজ’: প্রধানমন্ত্রী
তরুণ ঐতিহাসিকরা যখন আজাদি কা অমৃত মহোৎসবে ভারতের স্বাধীনতার সংগ্রামের ইতিহাসের বিষয়ে লিখবেন, তাঁদের কাছে আমার আবেদন, বাবা সাহেব পুরন্দরের মতোই মান বজায় রাখুন: প্রধানমন্ত্রী
নতুন দিল্লি, ১৩ই আগস্ট, ২০২১
প্রধানমন্ত্রী শ্রী নরেন্দ্র মোদী বাবা সাহেব পুরন্দর জির শততম বর্ষ প্রবেশে তাঁকে শ্রদ্ধা জানিয়েছেন। বাবা সাহেবের জীবনের শতবার্ষিকীর সূচনায় প্রধানমন্ত্রী বলেন, আমাদের সন্ন্যাসীদের সম্পর্কে মহিমান্বিত ধারণার ব্যাখ্যা মেলে বাবা সাহেবের জীবন থেকে। ভারতের স্বাধীনতার ৭৫তম বর্ষপূর্তির সঙ্গে বাবা সাহেবের শতবার্ষিকী একই সঙ্গে উদযাপন করার সুযোগ মেলায় তিনি সন্তোষ প্রকাশ করেছেন। আমাদের ইতিহাসের অমর ব্যক্তিত্বদের নিয়ে বাবা সাহেবের অবদানের কথা প্রধানমন্ত্রী উল্লেখ করেন। “শিবাজী মহারাজের জীবন ও ইতিহাস সাধারণ মানুষের কাছে পৌঁছে দিতে বাবা সাহেবের অনন্য অবদানের জন্য আমরা সকলেই ঋণী হয়ে থাকবো।” ২০১৯ সালে পদ্মবিভূষণ সম্মান, ২০১৫ সালে তদানিন্তন মহারাষ্ট্র সরকারের মহারাষ্ট্র ভূষণ পুরস্কার প্রদান এবং মধ্যপ্রদেশ সরকারের কালীদাস সম্মানে তাঁকে সম্মানিত করা হয়।
প্রধানমন্ত্রী অনুষ্ঠানে শিবাজী মহারাজের গৌরবজ্জ্বল ইতিহাসের কথাও উল্লেখ করেন। ভারতের ইতিহাসে শিবাজী মহারাজ শুধু যে বিশাল এক ব্যক্তিত্ব ছিলেন তাই নয়, বর্তমান ভারতের ভৌগলিক সীমানা নির্ধারণে তার প্রভাবও ছিল। আমাদের অতীত, বর্তমান এবং ভবিষ্যতের কাছে একটি বড় প্রশ্ন প্রায় মাথা চাড়া দেয়, সেটি হল, যদি শিবাজী মহারাজ না থাকতেন, তাহলে আমাদের কি পরিস্থিতি হত? এখন এই প্রশ্নটি আমাদের মনের কোণায় উঁকি দেয় । তিনি তাঁর সময়ে যে কাজ করেছিলেন, তার আখ্যান থেকে সেই সম্পর্কে ধারণা করা যায়। শিবাজীর অনুপ্রেরণা এবং গল্প গাঁথা সকলকে উজ্জ্বীবিত করে। শ্রী মোদী বলেন, শিবাজীর ‘হিন্দাভী স্বরাজ ‘ পিছিয়ে পড়া ও বঞ্চিত সমাজ এবং স্বৈরশাসনের বিরুদ্ধে লড়াইয়ের এক আদর্শ উদাহরণ। বীর শিবাজীর আন্দোলন, তাঁর নৌ শক্তির ব্যবহার এবং জল ব্যবস্থাপনা আজকের দিনের তরুণ সম্প্রদায়ের কাছে যথেষ্ট অনুকরণযোগ্য।
শিবাজী মহারাজের প্রতি বাবা সাহেবের অটল ভক্তির কারণে তিনি আমাদের সকলের মনে এখনও লালিত হচ্ছেন। প্রধানমন্ত্রী বাবা সাহেব পুরন্দরের ভূমিকার প্রশংসা করে বলেন, তাঁর আবেগ ভারতের ইতিহাসকে অনুপ্রাণিত করে। প্রকৃত ইতিহাস যাতে জানানো হয়, সেবিষয়ে তিনি সতর্ক । “দেশের ইতিহাস রচনায় যে ভারসাম্যের প্রয়োজন, সে বিষয়টি বজায় রাখতে হবে। আমি তরুণ ইতিহাসবিদদের কাছে আবেদন জানাবো, ভারতের স্বাধীনতা সংগ্রামের ইতিহাস আজাদি কা অমৃত মহোৎসবের আবহে যখন লেখা হবে, সে সময় সকলে যাতে সমমান বজায় রাখেন, সেবিষয়ে সতর্ক থাকা প্রয়োজন।”
বাবা সাহেব পুরন্দরের গোয়া মুক্তি সংগ্রাম থেকে দাদরা ও নগর হাভেলির স্বাধীনতা সংগ্রামে ভূমিকার কথাও প্রধানমন্ত্রী উল্লেখ করেন।
CG/CB/SFS
(
নতুনওপুনর্নবীকরণযোগ্যজ্বালানিমন্ত্রক
রুফটপ সোলার স্কিম বা ছাদে সৌরশক্তি উৎপাদন প্রকল্পের আওতায় রাজ্যগুলিতে ৩৩৭৭ মেগাওয়াট বিদ্যুৎ উৎপাদনের জন্য অর্থ বরাদ্দ করা হয়েছে; এই প্রকল্পে ৪.৩ লক্ষ মানুষ উপকৃত হবেন – কেন্দ্রীয় বিদ্যুৎ এবং নতুন ও পুনর্নবীকরণযোগ্য শক্তি মন্ত্রী শ্রী আর কে সিং
নয়াদিল্লি, ১৪ মার্চ, ২০২৩
রুফটপ সোলার স্কিম বা ছাদে সৌরশক্তি উৎপাদন প্রকল্পের দ্বিতীয় পর্যায়ের আওতায় ২৮ ফেব্রুয়ারি পর্যন্ত রাজ্যগুলিতে ৩,৩৭৭ মেগাওয়াট বিদ্যুৎ উৎপাদনের জন্য অর্থ বরাদ্দ করা হয়েছে। এই প্রকল্পে বসবাসের জন্য নির্ধারিত বাড়ির ছাদে ৪ হাজার মেগাওয়াট বিদ্যুৎ উৎপাদনের লক্ষ্যমাত্রা ধার্য করা হয়েছে। ৩,৩৭৭ মেগাওয়াট বিদ্যুৎ উৎপাদনের জন্য ২,৯১৭ কোটি ৫৯ লক্ষ টাকা দেওয়া হয়েছে। এই প্রকল্পে ৪ লক্ষ ৩০ হাজার মানুষ উপকৃত হবেন। পশ্চিমবঙ্গে সৌরবিদ্যুৎ উৎপাদন প্রকল্পের জন্য বরাদ্দ করা ২০ কোটি টাকার মধ্যে ১০ কোটি ১৭ লক্ষ টাকা দেওয়া হয়েছে। আসামে ৩ কোটি ৮০ লক্ষ টাকার মধ্যে ৩ কোটি ৬০ লক্ষ টাকা দেওয়া হয়েছে। ইতোমধ্যে ০.২ মেগাওয়াট উৎপাদনক্ষম ব্যবস্থাপনা গড়ে তোলা হয়েছে। ত্রিপুরা এবং আন্দামান ও নিকোবর দ্বীপপুঞ্জের জন্য ১ কোটি টাকা বরাদ্দ করা হয়েছ।
রাজ্যসভায় মঙ্গলবার এক লিখিত প্রশ্নের জবাবে এ তথ্য জানিয়েছেন কেন্দ্রীয় বিদ্যুৎ এবং নতুন ও পুনর্নবীকরণযোগ্য শক্তি মন্ত্রী শ্রী আর কে সিং।
PG/CB/DM
(Visitor Counter : 42
যোগাযোগওতথ্যপ্রযুক্তিমন্ত্রক
ডাক বিভাগের পশ্চিমবঙ্গ শাখার উদ্যোগে স্বাধীনতা দিবস উদযাপন
কলকাতা, ১৫ই আগস্ট, ২০২০
ডাক বিভাগের পশ্চিমবঙ্গ শাখা আজ কলকাতায় সদর দপ্তর – জেনারেল পোস্ট অফিস  প্রাঙ্গনে ত্রিবর্ণ রঞ্জিত জাতীয় পতাকা উত্তোলনের মধ্য দিয়ে স্বাধীনতা দিবস উদযাপন করেছে।
এই উপলক্ষ্যে আয়োজিত অনুষ্ঠানে দপ্তর , পশ্চিমবঙ্গের স্বাস্থ্য কর্মী, পুলিশ ও প্রশাসনিক বিভাগের কর্মী, ডাক কর্মী সহ যে সব সাহসী যোদ্ধারা কোভিড-১৯ মহামারীর বিরুদ্ধে লড়াই করছেন, তাঁদের কুর্ণিশ জানিয়েছে।
অনুষ্ঠানে পশ্চিমবঙ্গ শাখার চিফ পোস্ট মাস্টার জেনারেল শ্রী মারভিন আলেকজান্ডার ডাক বিভাগের কর্মীদের কাজের বিষয়ে বিস্তারিতভাবে জানিয়েছেন। তিনি বলেছেন, কোভিড-১৯ এর বিরুদ্ধে এই যুদ্ধে ডাক বিভাগ দেশে প্রথম সারিতে থেকে লড়াই করছে। মহামারীর এই সময়েও ডাক কর্মীরা বিভিন্ন সামগ্রী গ্রাহকদের কাছে পৌঁছে দিচ্ছেন এবং ক্ষুদ্র সঞ্চয় প্রকল্পের কাজ চলছে। কলকাতা জিপিও-তে ‘বাংলার সাহসী করোনা যোদ্ধা’দের উপর শ্রী আলেকজান্ডার একটি স্মারক ডাক টিকিট প্রকাশ করেছেন।
ছবির শিরোণামঃ-১। পশ্চিমবঙ্গ শাখার চিফ পোস্ট মাস্টার জেনারেল শ্রী মারভিন আলেকজান্ডার ডাক বিভাগের পদস্থ আধিকারিকদের উপস্থিতিতে জাতীয় পতাকা উত্তোলন করছেন।
২। পশ্চিমবঙ্গ শাখার চিফ পোস্ট মাস্টার জেনারেল শ্রী মারভিন আলেকজান্ডার ডাক বিভাগের পদস্থ আধিকারিকদের উপস্থিতিতে কলকাতা জিপিও-তে ‘বাংলার সাহসী করোনা যোদ্ধা’দের উপর একটি স্মারক ডাক টিকিট প্রকাশ করেছেন।
(CG/CB
তথ্যওসম্প্রচারমন্ত্রক
কর্ণেল রাজ্যবর্ধন রাঠোরের সভাপতিত্ব তথ্য-সম্প্রচার মন্ত্রকের উপদেশক কমিটির বৈঠক অনুষ্ঠিত আইআইএমসি’তে পেশাদার সাংবাদিকদের জন্য সেমিনার আয়োজনের পরামর্শ
নয়াদিল্লি, ১১ সেপ্টেম্বর, ২০১৮
ইন্ডিয়ান ইন্সটিটিউট অফ মাস কমিউনিকেশন ’র বিভিন্ন কাজকর্ম ও সমস্যা নিয়ে গতকাল তথ্য-সম্প্রচার মন্ত্রকের উপদেষ্টা কমিটির বৈঠকে আলোচনা হয়। বৈঠকে সভাপতিত্ব করেন তথ্য-সম্প্রচার এবং ক্রীড়া ও যুব বিষয়ক প্রতিমন্ত্রী  কর্ণেল  রাজ্যবর্ধন রাঠোর ।
কমিটির সদস্যদে কর্ণেল রাঠোর আইআইএমসি-র কাজকর্মের বিষয়ে বিস্তারিত জানান। প্রতিষ্ঠানটির বিভিন্ন সমস্যা এবং সেগুলি সমাধানের রূপরেখাও তিনি সবিস্তারে সদস্যদের কাছে তুলে ধরেন।
আইআইএমসি দেশে নির্মিত অত্যাধুনিক আডিও-ভিস্যুয়াল যন্ত্রসামগ্রী ক্রয় করার জন্য ক্যানন ও সোনি সংস্হার সঙ্গে চুক্তি স্বাক্ষর করায় কর্ণেল রাঠোর তার প্রশংসা করেন।
কমিটির সদস্যরা প্রতিষ্ঠানে সংযোগের ওপর গবেষণার কাজের মানোন্নয়নের জন্য মন্ত্রকের প্রচেষ্টার প্রশংসা করেন। বিভিন্ন চলতি বিষয়- যেমন ভুয়ো সংবাদের মত বিষয়গুলি মোকাবিরা ব্যাপারে গবেষণার পরামর্শ দেন সদস্যরা। পেশাদার সাংবাদিকদের দক্ষতা অর্জনের জন্য সেমিনার আয়োজনের সুপারিশও করেন সদস্যরা।
আইআইএমসি-র বিভিন্ন কাজকর্ম ও অন্যান্য বিষয়ে আইআইএমসি-র মহানির্দেশক ডক্টর কেজি সুরেশ, মন্ত্রকের পক্ষ থেকে একটি বিস্তারিত রিপোর্ট পেশ করেন।
বৈঠকে তিন সাংসদ- শ্রীমতী মুনমুন সেন দেবশর্মা, ডঃ সঞ্জয় জয়সওয়াল, শ্রী নীরজ শেখর উপস্হিত ছিলেন। তথ্য-সম্প্রচার সচিব শ্রী অমিত খারে ও মন্ত্রকের উচ্চপদস্হ আধিকারিকরাও উপস্হিত ছিলেন।
CG/SC/NS/…
(Visitor Counter : 76
স্বাস্থ্যওপরিবারকল্যাণমন্ত্রক
সৌদি আরবে জি-২০ স্বাস্থ্য মন্ত্রীদের বৈঠকে কোভিড-১৯ নিয়ন্ত্রণে গৃহীত পদক্ষেপ নিয়ে আলোচনা
নয়াদিল্লি, ১৯ এপ্রিল, ২০২০
কোভিড-১৯ সঙ্কট মোকাবিলায় পারস্পরিক সহযোগিতা এবং একে অপরের প্রতি শ্রদ্ধা বজায় রাখার ওপর জোর দিলেন কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন। সৌদি আরবে আয়োজিত জি-২০ গোষ্ঠীভুক্ত দেশগুলির স্বাস্থ্য মন্ত্রীদের বৈঠকে ভিডিও কনফারেন্সের মাধ্যমে যোগ দিয়ে ডঃ হর্ষ বর্ধন বলেন, ‘কোভিড-১৯ মোকাবিলায় পরিস্থিতি নিয়ন্ত্রণে রাখার জন্য আমি আপনাদের ধন্যবাদ জানাতে চাই। তিনি আরও বলেন, বিশ্ব জুড়ে স্বাস্থ্য সঙ্কট আজ সারা দুনিয়া প্রত্যক্ষ করছে। এই পরিস্থিতিতে আমাদের উচিৎ, যেভাবে আমরা নিজেদের মধ্যে যোগসূত্র গড়ে তুলতে পারি, সেই সঙ্গে সমবেত প্রয়াস ও জ্ঞানের মাধ্যমে নিজেদের শক্তিকে আরও সুদৃঢ় করতে পারি’। অতীতে বহুবার বিশ্বের দেশগুলি সঙ্কট মোকাবিলায় জোটবদ্ধ হয়েছিল। এবারও কোভিড-১৯ মোকাবিলায় পারস্পরিক শ্রদ্ধা ও সহযোগিতার মনোভাব নিয়ে সারা বিশ্ব এগিয়ে আসবে বলে তিনি আশা প্রকাশ করেন। কোভিড-১৯ জনিত অভূতপূর্ব প্রভাবের কথা উল্লেখ করে ডঃ হর্ষ বর্ধন দেশগুলির মধ্যে সহযোগিতার আহ্বান জানান।
ভারতে কোভিড-১৯ এর বর্তমান পরিস্থিতি সম্পর্কে তিনি বলেন, দেশে লকডাউনের ২৫ দিন আজ পূর্ণ হয়েছে। এই লকডাউন আগামী তেসরা মে পর্যন্ত কার্যকর থাকছে। কোভিড-১৯ মোকাবিলায় ভারতের প্রয়াসগুলি কথা উল্লেখ করে ডঃ হর্ষ বর্ধন জানান, গত ১৭ই মার্চ দেশে কোভিড আক্রান্তের হার দ্বিগুন হতে সময় লেগেছিল ৩.৪ দিন, এই হার ২৫শে মার্চ কমে দাঁড়ায় ৪.৪ দিনে। বর্তমানে এই হার আরও কমে দাঁড়িয়েছে ৭.২ দিনে। লকডাউন চলাকালীন সামাজিক দূরত্ব বজায় রাখার পাশাপাশি, একাধিক কার্যকর পদক্ষেপ গ্রহণের ফলে এই সাফল্য অর্জিত হয়েছে।
কোভিড-১৯ অসুখ মোকাবিলায় ভারতের কৌশলগত পদক্ষেপের কথা উল্লেখ করে ডঃ হর্ষ বর্ধন জানান, বিশ্ব স্বাস্থ্য সংস্থার পক্ষ থেকে মহামারী ঘোষণার অনেক আগেই ভারত আন্তর্জাতিক স্বাস্থ্য বিধির আওতায় একাধিক পদক্ষেপ গ্রহণ করে। ২২শে মার্চ থেকে পদক্ষেপগুলি আরও জোরদার করার ফলে কোভিডে আক্রান্তের সংখ্যা হ্রাস পেতে থাকে। ২৫শে মার্চ লকডাউন ঘোষণার দিন থেকেই ভারত থেকে যাতায়াতকারী সমস্ত আন্তর্জাতিক বিমান পরিষেবা বন্ধ করে দেওয়া হয়।
কোভিড-১৯ মোকাবিলায় ভারতের সামর্থ্যের কথা উল্লেখ করে ডঃ হর্ষ বর্ধন জানান, ভারত অতীতেও সাফল্যের সঙ্গে স্বাস্থ্য ক্ষেত্রে আপৎকালীন পরিস্থিতিগুলি মোকাবিলা করেছে। জনস্বাস্থ্য ক্ষেত্রে আপৎকালীন পরিস্থিতি মোকাবিলায় ভারতের যথেষ্ট সামর্থ্য রয়েছে। কোভিডে আক্রান্ত রোগীদের চিকিৎসার জন্য পৃথক স্বাস্থ্য পরিষেবা ব্যবস্থার বন্দোবস্ত করা হয়েছে। সমস্ত পরিষেবা ব্যবস্থা এমন সুপরিকল্পিত উপায়ে পরিচালনা করা হচ্ছে, যাতে উপসর্গগুলি দেখা মাত্রই চিকিৎসা পরিষেবা দেওয়া যায়।
ভারতের পরম্পরাগত প্রথা ‘বসুধৈব কুটুম্বকম্’ অর্থাৎ সারা বিশ্বই এক পরিবার – এর কথা উল্লেখ করে ডঃ হর্ষ বর্ধন জানান, মহামারীর সূচনার সময় থেকেই ভারত অগ্রণী ভূমিকা নিয়েছে এবং প্রতিবেশী দেশগুলিতে বিভিন্নভাবে সাহায্য করে আসছে। চীনের উহান থেকে ভারতের পাশাপাশি অন্যান্য দেশের নাগরিকদেরকেও উদ্ধার করে নিয়ে এসেছে। ফার্মাসিউটিক্যাল ক্ষেত্রে বিশ্বের অগ্রণী দেশ হিসাবে ভারত অন্যান্য দেশকে হাইড্রঅক্সিক্লোরোকুইনের মতো ওষুধ সরবরাহ করেছে। এছাড়াও, ভারত করোনার মোকাবিলায় উপযুক্ত ওষুধ ও টিকা উদ্ভাবনের জন্য অন্যান্য দেশের সঙ্গে অংশীদারিত্ব গড়ে তুলেছে। বৈঠকে ডঃ হর্ষ বর্ধন বিশ্ব স্বাস্থ্য সঙ্কটে ভারতের সহায়তার কথা পুনরায় উল্লেখ করে বলেন, কোভিড-১৯ এর প্রভাব মোকাবিলায় জি-২০ সদস্য দেশগুলির সঙ্গে একযোগে কাজ করতে ভারত আশাবাদী।
CG/BD/SB
(Visitor Counter : 196
সামাজিকন্যায়ওক্ষমতায়নমন্ত্রক
চিহ্নিত যাযাবর ও অর্ধ যাযাবর সম্প্রদায়ের কল্যাণে সামাজিক ন্যায় ও ক্ষমতায়ন মন্ত্রকের আর্থিক ক্ষমতায়ন কর্মসূচি
নয়াদিল্লি, ১৫ ফেব্রুয়ারি, ২০২২
কেন্দ্রীয় সামাজিক ন্যায় ও ক্ষমতায়ন মন্ত্রী ডঃ বীরেন্দ্র কুমার আগামীকাল বেলা ১১টায় নতুন দিল্লির ডঃ আম্বেদকর আন্তর্জাতিক কেন্দ্রে চিহ্নিত যাযাবর ও অর্ধ যাযাবর সম্প্রদায়ের কল্যাণে আর্থিক ক্ষমতায়ন কর্মসূচির সূচনা করবেন।
উল্লেখ করা যেতে পারে, চিহ্নিত যাযাবর ও অর্ধ যাযাবর সম্প্রদায়ের মানুষ সবচেয়ে বেশি বঞ্চিত, উপেক্ষিত এবং আর্থ-সামাজিক দিক থেকে পিছিয়ে পড়া শ্রেণীর মধ্যে রয়েছে। এদের অধিকাংশই প্রজন্মের পর প্রজন্ম ধরে অনিশ্চিত জীবনযাপন করেন। এ ধরনের অনিশ্চিত জীবনযাপনের ভবিষ্যৎ নিরাশাজনক। চিহ্নিত যাযাবর ও অর্ধ যাযাবর শ্রেণীর মানুষ কোনোভাবে উন্নয়নমূলক দৃষ্টিভঙ্গী থেকে বাদ পড়ে গেছে। তাই, তাঁদের আর্থ-সামাজিক কল্যাণে তপশিলি জাতি/উপজাতির মানুষের মধ্যে সাহায্যের প্রয়োজন।
ঐতিহাসিক দিক থেকে যাযাবর ও অর্ধ যাযাবর শ্রেণীর মানুষের ব্যক্তিগত জমি বা মালিকাধীন কোনও গৃহের সংস্থান নেই। এই শ্রেণীর মানুষ অরণ্য ও পতিত জমিকে কাজে লাগিয়ে নিজেদের জীবনযাপন করেন। কিন্তু, এদের সঙ্গে এক নিবিড় বাস্তুতান্ত্রিক যোগসূত্র রয়েছে। এমন অনেক মানুষ রয়েছেন, যাঁরা জীবনযাপনের জন্য বিভিন্ন ধরনের প্রাকৃতিক সম্পদকে কাজে লাগিয়ে থাকেন। অবশ্য, পরিবেশ ও বাস্তুতন্ত্রে ক্রমপরিবর্তন এদের জীবনযাপনে গুরুতর প্রভাব ফেলেছে।
কেন্দ্রীয় সামাজিক ন্যায় ও ক্ষমতায়ন মন্ত্রক চিহ্নিত যাযাবর ও অর্ধ যাযাবর শ্রেণীর মানুষের কল্যাণে ২০১৪’র ফেব্রুয়ারি মাসে তিন বছর মেয়াদী একটি জাতীয় কমিশন গঠনের সিদ্ধান্ত নেয়। শ্রী ভিখু রামজী ইদতের নেতৃত্বে জাতীয় কমিশন গঠিত হয়। এই কমিশন ২০১৭ সালের ডিসেম্বর মাসে মন্ত্রকের কাছে প্রতিবেদন জমা দিয়েছে। প্রতিবেদনে কমিশন যাযাবর ও অর্ধ যাযাবর সম্প্রদায়ের একটি খসড়া তালিকা তৈরি করেছে।
কমিশনের সুপারিশের ভিত্তিতে মন্ত্রক চিহ্নিত যাযাবর ও অর্ধ যাযাবর শ্রেণীর মানুষের কল্যাণে ২০১৯ সালে একটি পর্ষদ গঠন করে। এই পর্ষদকে বিভিন্ন উন্নয়ন ও কল্যাণমূলক কর্মসূচি প্রণয়ন তথা রূপায়ণের দায়িত্ব দেওয়া হয়। এই কর্মসূচিতে ২০২১-২২ থেকে ২০২৫-২৬ পর্যন্ত প্রায় ২০০ কোটি টাকা খরচের পরিকল্পনা রয়েছে।
CG/BD/SB
(Visitor Counter : 157
ক্ষুদ্র, অতিক্ষুদ্রওমাঝারিশিল্পমন্ত্রক
এমএসএমই-এনএসআইসি-র ঋণ সহায়তা নিয়ে ফ্যাক্টরি কর্মী সুমিত কুমার এখন সফল উদ্যোগপতি
নতুন দিল্লি, ১৪ ডিসেম্বর, ২০২১
আগ্রার সুমিত কুমার ২০১৮-তে তার স্বপ্নের সুমিত এন্টারপ্রাইজ গড়ে তুলেছেন। এই সংস্থার পরিষ্কার পরিচ্ছ্ন্ন রাখার কাজে ব্যবহৃত প্লাস্টিক ব্রাস তৈরি করে। অত্যন্ত সাধারণ পরিবার থেকে উঠে আসা সুমিত ফ্যাক্টরি কর্মী হিসেবে কাজ করতেন। এখন তিনি একজন সফল উদ্যোগপতি। ফ্যাক্টরি কর্মী থেকে উদ্যোগপতি হয়ে ওঠার দীর্ঘ যাত্রাপথের কথা বলতে গিয়ে সুমিত জানান, "আমি ২ লক্ষ টাকা নিয়ে ব্যবসা শুরু করি। ব্যবসার প্রথম ২ বছর আমি খুব বেশি সামগ্রী বরাত নেওয়ার সুযোগ পাইনি। কারণ, বাজারে চাহিদা থাকলেও আমার কাছে তহবিল ঘাটতি ছিল। আমার ঋণের প্রয়োজন ছিল কিন্তু ব্যাঙ্ক আমার ঋণ সহায়তার প্রস্তাব দুর্ভাগ্যজনক ভাবে খারিজ করে দেয়। এরপর আমি ক্ষুদ্র ও মাঝারি শিল্পোদ্যোগ দপ্তরে যোগাযোগ করি এবং তাদের সহায়তায় ৪ লক্ষ ১১ হাজার টাকার ঋণ সুবিধা পাই। এখন আমার ষান্মাসিক লেনদেনের পরিমাণ প্রায় ৩০ লক্ষ টাকা। এমএসএমই-র এনএসআইসি-র ঋণ সহায়তায় আমি একজন ফ্যাক্টরি কর্মী থেকে উদ্যোগপতি হয়ে উঠেছি"। ক্ষুদ্র ও মাঝারি শিল্পোদ্যোগ মন্ত্রক সুমিতকে 'স্বনির্ভর' হয়ে উঠতে সহায়তা যুগিয়েছে।
CG/BD/AS/
(Visitor Counter : 112
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৫ ডিসেম্বর, ২০২১
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৩৪.৬১ কোটি টিকার ডোজ দেওয়া হয়েছে
বর্তমানে আরোগ্যের হার ৯৮.৩৮ শতাংশ, যা মার্চ-২০২০'র পর থেকে সর্বনিম্ন
গত ২৪ ঘন্টায় ৬,৯৮৪ জন নতুন করে আক্রান্ত হয়েছেন
গত ২৪ ঘন্টায় ৮ হাজার ১৬৮ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৩ কোটি ৪১ লক্ষ ৪৬ হাজার ৯৩১
ভারতের সক্রিয় ভাবে করোনা আক্রান্তের সংখ্যা বর্তমানে ৮৭,৫৬২ শতাংশ
ভারতে সক্রিয়ভাবে আক্রান্তের হার মোট আক্রান্তের হারের চেয়ে ১ শতাংশের নিচে, বর্তমানে যা ০.২৫ শতাংশ, মার্চ-২০২০'র পর সর্বনিম্ন
সাপ্তাহিক ভিত্তিতে আক্রান্তের হার ০.৬৭ শতাংশ যা গত ৩১ দিন ধরে ১ শতাংশের নিচে
দৈনিক আক্রান্তের হার ০.৫৯ শতাংশ যা গত ৭২ দিন ধরে ২ শতাংশের নিচে
এ পর্যন্ত ৬৫.৮৮ কোটি নমুনা পরীক্ষা করা হয়েছে
CG/ SB
(Visitor Counter : 114
আদিবাসীবিষয়কমন্ত্রক
বন ধন যোজনা রূপায়ণে দলগুলির জন্য প্রশিক্ষণ কর্মশিবিরের আয়োজন
উপজাতি বিষয়ক মন্ত্রী শ্রী অর্জুন মুন্ডা দলগুলিকে সর্বাধিক দায়বদ্ধতা সহ কর্মসূচি রূপায়ণের আহ্বান জানালেন
নয়াদিল্লি, ২৮ জুন, ২০১৯
উপজাতি বিষয়ক মন্ত্রকের অন্তর্গত ‘ট্রাইফেড’ নতুন দিল্লিতে বৃহস্পতিবার ‘বন ধন যোজনা’ রূপায়ণের জন্য ১০০ দিনের পরিকল্পনা সংক্রান্ত একটি কর্মশিবিরের আয়োজন করে। উপজাতি বিষয়ক মন্ত্রী শ্রী অর্জুন মুন্ডা কর্মশিবিরের উদ্বোধন করেন। উপজাতি বিষয়ক প্রতিমন্ত্রী শ্রীমতী রেণুকা সিং-ও অনুষ্ঠানে উপস্থিত ছিলেন। ‘বন ধন যোজনা’ রূপায়ণের দায়িত্বে থাকা দলগুলির প্রশিক্ষণের জন্য এই কর্মশিবিরের আয়োজন করা হয়।
সফলভাবে এই প্রকল্পের সূচনার দায়িত্বে থাকা ট্রাইফেড-এর প্রশংসা করে শ্রী মুন্ডা বলেন, উপজাতিদের আয় বৃদ্ধির জন্য এই প্রকল্প সঠিক দিশায় পরিচালিত হচ্ছে এবং এই সংস্থা উল্লেখযোগ্যভাবে অবদানও রাখছে।
গুরুত্ব আরোপ করে মন্ত্রী বলেন, ছোটখাট অরণ্যজাত সামগ্রীগুলিতে উপজাতি গোষ্ঠীগুলির পূর্ণ অধিকার রয়েছে এবং সরকার কেবল তাদেরকে এই অধিকার দাবি করতে সাহায্য করছে। উপজাতি গোষ্ঠীগুলি কয়েকটি অত্যন্ত গুরুত্বপূর্ণ প্রাকৃতিক সম্পদ, বন, নদী ও খনিজ পদার্থের রক্ষাকর্তা বলে মন্ত্রী জানান। উপজাতি গোষ্ঠীগুলির অসাধারণ প্রয়াস সত্ত্বেও তারা এখনও সমাজে সবচেয়ে বেশি উপেক্ষিত সম্প্রদায়গুলির মধ্যে রয়েছে এবং সরকারের দায়িত্ব হল তাদের এই প্রয়াসগুলিকে সমর্থন করা। শ্রী মুন্ডা প্রকল্প রূপায়ণের দায়িত্বে থাকা দলকে সফলভাবে প্রকল্প রূপায়ণের মাধ্যমে আদিবাসীর উন্নতিসাধনের পরামর্শ দেন। সরকারি ও বেসরকারি ক্ষেত্রের সংশ্লিষ্ট বিভিন্ন পক্ষের সঙ্গে একযোগে কাজ করে প্রকল্পের সুফল সর্বাধিক সংখ্যক মানুষের কাছে পৌঁছে দেওয়ার প্রয়োজনীয়তার ওপর তিনি জোর দেন। তাদেরকে দায়বদ্ধতার সঙ্গে এবং নির্দিষ্ট সময়সীমার মধ্যে প্রকল্প রূপায়ণের পরামর্শও দেন তিনি।
শ্রীমতী রেণুকা সিং, আদিবাসী গোষ্ঠীগুলির আয় বৃদ্ধি ও রোজগারের সুযোগ বৃদ্ধির ক্ষেত্রে এই প্রকল্পের গুরুত্বের কথা তুলে ধরেন।
ট্রাইফেড সংস্থার ম্যানেজিং ডিরেক্টর শ্রী প্রবীর কৃষ্ণ জানান, ‘বন ধন যোজনা’টিকে তাঁরা সর্বোচ্চ গুরুত্ব দেবেন এবং তৃণমূলস্তরে প্রকল্প রূপায়ণের জন্য ‘আজীবিকা মিশন’, এলএএমপি ও জেএফএমসি থেকে যোগ্য ব্যক্তিদের নেওয়া হবে। বন ধন স্বনির্ভর গোষ্ঠীগুলির কাজে বাণিজ্যিক সাফল্যের জন্য একটি বাণিজ্যিক ও বিপণনী পরিকল্পনা গ্রহণের প্রয়োজনীয়তার ওপর তিনি গুরুত্ব আরোপ করেন।
উপজাতি বিষয়ক মন্ত্রকের ১০০ দিনের কর্মসূচির মধ্যে ‘বন ধন’ কর্মসূচি দেশের উপজাতি এলাকাগুলিতে ৫০ হাজার ‘বন ধন বিকাশ কেন্দ্র’ খোলা হবে যাতে আদিবাসীদের জীবনজীবিকা, আয় বৃদ্ধি ও ক্ষমতায়ন নিশ্চিত করা যায়। ২৭টি রাজ্য ও ৩০৭টি উপজাতি অধ্যুষিত জেলায় প্রকল্প রূপায়ণ করা হবে। ৫০টি অরণ্যজাত ছোটখাট সামগ্রী এই কর্মসূচির অন্তর্ভুক্ত করা হবে যাতে ন্যূনতম সহায়ক মূল্য নির্ধারণের মাধ্যমে উপজাতি শ্রেণীভুক্ত মানুষেরা যথাযথ মূল্য পান। ২০১৯-২০ অর্থবর্ষে তিন হাজারটি ‘বন ধন বিকাশ কেন্দ্র’ স্থাপন করা ও চালানোর লক্ষ্যমাত্রা গ্রহণ করা হয়েছে। এর মধ্যে ৬০০টি বিকাশ কেন্দ্র প্রথম ১০০ দিনের মধ্যে স্থাপন করা হবে।
SSS/SC/DM
(Visitor Counter : 113
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৮৫ কোটি ৭৯ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৫ কোটি ৭০ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৬ এপ্রিল, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮৫ কোটি ৭৯ লক্ষ ৭৬ হাজার ২৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ৭০ লক্ষ ৯০ হাজার ০৭১টি টিকার ডোজ হাতে রয়েছে।
CG/CB/SB
(Visitor Counter : 84